Oppsummering

Det har vært spennende å arbeide med denne eksamensoppgaven.

Jeg har fått erfaring i bruk av papir og skalpell, ulike maleteknikker og hvordan å arbeide med sjablonger.

Det har også vært veldig interessant å bli litt bedre kjent med det området jeg bor i. Jeg har satt meg inn i historien, gamle dokumenter og bilder og lett etter et sted å lage et kunstverk gjennom fotokameraet mitt.

Jeg har også, på grunnn av denne oppgaven, fått øynene opp for uttrykk i bybildet. Fotokameraet er alltid med, og jeg prøver å dokumentere alle nye graffititegninger, sjablongmalerier og andre interessante ting som dukker opp. Gatekunsten kommer og blir borte like fort. Derfor er det en følelse av å være med på skattejakt hver dag.

Jeg har brukt internett flittig i jakt på inspirasjon til denne oppgaven. Derfor er listen over internettsider lang på siden med inspirasjonsmateriale.